หนี้สาธารณพประเทศเพิ่มแรงทะลุ 9.46 ล้านล้านบาท
คลังรายงาน หนี้สาธารณพประเทศเพิ่มแรงทะลุ 9.46 ล้านล้านบาท เดือนเดียวก่อหนี้เพิ่ม 1.3 แสนล้านบาท
6 ธ.ค. 2564

กระทรวงการคลัง รายงานหนี้สาธารณะของประเทศไทย ณ สิ้นเดือน ต.ค. 2564 ซึ่งเป็นเดือนแรกของงบประมาณปี 2565 หนี้สาธารณะไทยอยู่ที่ 9.46 ล้านล้านบาท หรือ 58.76% ของจีดีพี หนี้สาธารณะล่าสุดเพิ่มขึ้นจากเดือนก่อนหน้า 1.3 แสนล้านบาท โดยหนี้สาธารณะเดือน ก.ย. 2564 อยู่ที่ 9.33 ล้านล้านบาท หรือ 58.15% ของจีดีพีทั้งนี้ หนี้สาธารณะเพิ่มขึ้นล่าสุดมากจากการกู้เพื่อชดเชยการขาดดุลงบประมาณ 2565 ที่ตามเอกสารงบประมาณต้องกู้เพื่อชดเชยขาดดุล 7 แสนล้านบาทสำหรับภาพรวมของหนี้สาธารณะของประเทศในปีงบประมาณ 2565 รัฐบาลคาดว่าจะเกิน 60% ของจีดีพี และได้มีการขยายกรอบเพดานการก่อหนี้เป็น 70% รองรับการกู้เงินเพื่อชดเชยการขาดดุลงบประมาณปี 2565 จำนวน 7 แสนล้านบาท และการกู้เงินจาก พ.ร.ก.กู้เงิน 5 แสนล้านบาทปี 2564 ที่ยังเหลือต้องกู้อีกประมาณ 2.5 แสนล้านบาท ทำให้ปีนี้รัฐบาลต้องกู้เฉพาะ 2 ส่วนนี้รวมกันเป็น 1 ล้านล้านบาท ส่งผลให้หนี้สาธารณะสิ้นปีงบประมาณ 2565 จะอยู่ที่ประมาณ 10.5 ล้านล้านบาทนอกจากนี้ หากรัฐบาลมีความจำเป็นต้องออก พ.ร.ก.กู้เงินเพื่อแก้ปัญหาโควิดเพิ่มเติม จากการระบาดของโควิด-19 โคไมครอน ก็อาจส่งผลให้หนี้สาธารณะไทยปีงบประมาณ 2565, เกิน 11 ล้านล้านบาท ใกล้เพดาน 70% ของจีดีพี ที่ปรับเพิ่มขึ้นใหม่ได้